CELEX: 32021R1041
Language: ro
Date: 2021-04-16 00:00:00
Title: Regulamentul delegat (UE) 2021/1041 al Comisiei din 16 aprilie 2021 de modificare a Regulamentului delegat (UE) 2016/127 în ceea ce privește cerințele referitoare la pesticide din formulele de început și formulele de continuare (Text cu relevanță pentru SEE)

25.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 225/4
               
            
         REGULAMENTUL DELEGAT (UE) 2021/1041 AL COMISIEI
         din 16 aprilie 2021
         de modificare a Regulamentului delegat (UE) 2016/127 în ceea ce privește cerințele referitoare la pesticide din formulele de început și formulele de continuare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (1), în special articolul 11 alineatul (2),
         întrucât:
         
                     (1)
                  
                  
                     Regulamentul delegat (UE) 2016/127 al Comisiei (2) stabilește, printre alte aspecte, cerințe specifice privind pesticidele și reziduurile acestora în formulele de început și în formulele de continuare.
                  
               
                     (2)
                  
                  
                     Regulamentul delegat (UE) 2016/127 definește reziduurile de pesticide utilizând terminologia din Regulamentul (CE) nr. 1107/2009 al Parlamentului European și al Consiliului (3).
                  
               
                     (3)
                  
                  
                     Cu toate acestea, articolul 3 alineatul (2) litera (c) din Regulamentul (CE) nr. 396/2005 al Parlamentului European și al Consiliului (4) prevede o definiție mai precisă a reziduurilor de pesticide.
                  
               
                     (4)
                  
                  
                     Din motive de securitate juridică și claritate, este necesar să se alinieze definiția reziduurilor de pesticide din Regulamentul delegat (UE) 2016/127 la definiția de la articolul 3 alineatul (2) litera (c) din Regulamentul (CE) nr. 396/2005.
                  
               
                     (5)
                  
                  
                     Ținând seama de faptul că definițiile reziduurilor pentru substanțele active trebuie să se aplice astfel cum sunt definite în Regulamentul (CE) nr. 396/2005, este oportun să se includă numai compușii de bază ai substanțelor active în listele prevăzute în anexele IV și V la Regulamentul delegat (UE) 2016/127, în vederea unor modificări viitoare ale Regulamentului (CE) nr. 396/2005.
                  
               
                     (6)
                  
                  
                     Prin urmare, Regulamentul delegat (UE) 2016/127 trebuie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Articolul 4 alineatul (1) din Regulamentul delegat (UE) 2016/127 se înlocuiește cu următorul text:
            „(1) În sensul prezentului articol, «reziduu» înseamnă reziduu de pesticide astfel cum este menționat la articolul 3 alineatul (2) litera (c) din Regulamentul (CE) nr. 396/2005.”
         
         
            Articolul 2
            Anexele IV și V la Regulamentul delegat (UE) 2016/127 se modifică în conformitate cu anexa la prezentul regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 181, 29.6.2013, p. 35.
         
            (2)  Regulamentul delegat (UE) 2016/127 al Comisiei din 25 septembrie 2015 de completare a Regulamentului (UE) nr. 609/2013 al Parlamentului European și al Consiliului în ceea ce privește cerințele specifice privind compoziția și informarea pentru formulele de început și formulele de continuare și în ceea ce privește cerințele privind informațiile privitoare la alimentația sugarilor și a copiilor de vârstă mică (JO L 25, 2.2.2016, p. 1).
         
            (3)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).
         
            (4)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).
      
      
         
            ANEXĂ
            Anexele IV și V la Regulamentul delegat (UE) 2016/127 se modifică după cum urmează:
            
                        1.
                     
                     
                        Anexa IV se înlocuiește cu următorul text:
                        
                           
                              „ANEXA IV
                              SUBSTANȚE ACTIVE MENȚIONATE LA ARTICOLUL 4 ALINEATUL (3)
                              
                                          Denumirea chimică a compusului părinte al substanței  (1)
                                          
                                       
                                       
                                          Limita maximă a reziduurilor (mg/kg)
                                       
                                    
                                          Cadusafos
                                       
                                       
                                          0,006
                                       
                                    
                                          Demeton-S-metil
                                          Demeton-S-metil-sulfonă
                                          Oxidemeton-metil
                                       
                                       
                                          0,006
                                       
                                    
                                          Etoprofos
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        ”
                  
                        2.
                     
                     
                        Anexa V se înlocuiește cu următorul text:
                        
                           
                              „ANEXA V
                              SUBSTANȚE ACTIVE MENȚIONATE LA ARTICOLUL 4 ALINEATUL (4)
                              
                                          Denumirea chimică a compusului părinte al substanței  (2)
                                          
                                       
                                    
                                          Aldrină
                                          Dieldrin
                                          Disulfoton
                                          Endrină
                                          Fensulfotion
                                          Fentin
                                          Haloxifop
                                          Heptaclor
                                          Hexaclorbenzen
                                          Nitrofen
                                          Ometoat
                                          Terbufos.
                                       
                                    
                        ”
                  
               (1)  Cea mai actualizată definiție a reziduurilor se aplică în conformitate cu anexele relevante II, III, IV sau V la Regulamentul (CE) nr. 396/2005 (definiția reziduului este menționată între paranteze, alături de compusul părinte al substanței).
            
               (2)  Cea mai actualizată definiție a reziduurilor se aplică în conformitate cu anexele relevante II, III, IV sau V la Regulamentul (CE) nr. 396/2005 (definiția reziduului este menționată între paranteze, alături de compusul părinte al substanței).